प्रयागराज (इलाहाबाद) . उत्तर प्रदेश में अगले वर्ष प्रयागराज में होने वाले कुम्भ को लेकर सरकार की तैयारियां जोरों पर हैं। शहर में जगह-जगह हो रही वॉल पेंटिंग्स की वजह से आस्था की नगरी नए कलेवर में सामने आने लगी है। पर्यटन विभाग के सूत्रों के मुताबिक शहर में यह कार्यक्रम पेंट माय सिटी अभियान के तहत कराया जा रहा है। इतना नही दावा तो यहां तक है कि कुम्भ से पहले ही यहां 54 हजार स्क्वायर फीट में समुद्र मंथन के नजारे को कलाकृतियों के माध्यम से श्रद्धालुओं के सामने पेश कर एक विश्व रिकॉर्ड बनाया जाएगा।